ZMLUVA O DIELO č. 

uzatvorená podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov

Článok 1 – ZMLUVNÉ STRANY

1.1 
OBJEDNÁVATEĽ
NÁZOV FIRMY:


REGION LIPTOV
SÍDLO:




 
ŠTATUTÁRNY ZÁSTUPCA:
Ing. Ján Blcháč, PhD., predseda predstavenstva






Ing. Michal Beňo, podpredseda predstavenstva
OPRÁVNENÝ ZÁSTUPCA  

VO VECIACH

ZMLUVNÝCH:


Ing. Darina Bartková, výkonná riaditeľka


TECHNICKÝCH:


Richard Bros, prednosta obecného úradu Demänovská Dolina
IČO:



42 219 906



DIČ:



SK2023486069



IČ DPH:





BANKOVÉ SPOJENIE:

Tatra Banka 


ČÍSLO ÚČTU:


SK79 0200 0000 0029 9368 9058
TEL. KONTAKT:




E-MAIL:




(ďalej len „objednávateľ“)
1.2
ZHOTOVITEĽ 

NÁZOV FIRMY:







SÍDLO:







ŠTATUTÁRNY ZÁSTUPCA:
 

VO VECIACH

ZMLUVNÝCH:



TECHNICKÝCH a BOZP:

IČO:









DIČ:





IČ DPH:




BANKOVÉ SPOJENIE:


ČÍSLO ÚČTU:







TEL. KONTAKT:




E-MAIL:





         (ďalej len „zhotoviteľ“)
Článok 2.  VÝCHODISKOVÉ PODKLADY A ÚDAJE

2.1 Názov stavby:  „ Chodník pre peších – Biela Púť – Lutonského promenáda“
2.2 Miesto stavby:  Biela Púť smer Koliesko, Obec Demänovská Dolina
2.3 Investor stavby (stavebník): REGION LIPTOV, Štúrova 1989/41, 031 42 Liptovský Mikuláš
Článok 3.  PREDMET PLNENIA ZMLUVY
3.1.    Predmetom plnenia tejto zmluvy je záväzok zhotoviteľa zabezpečiť pre objednávateľa realizáciu      

stavebných prác a dodávok na stavebnom diele : „ Chodník pre peších – Biela Púť – Lutonského promenáda“ v rozsahu    podľa ponukového rozpočtu zhotoviteľa, ktorý tvorí prílohu č. 1 tejto zmluvy.
3.2
Zhotoviteľ sa zaväzuje zhotoviť pre objednávateľa predmet zmluvy s odbornou starostlivosťou, podľa podmienok dohodnutých v tejto zmluve, na svoje náklady, vo vlastnom mene, na vlastné nebezpečenstvo, riadne, včas, bez vád a nedorobkov, a odovzdať zhotovený predmet zmluvy objednávateľovi v zodpovedajúcej kvalite, ak sa zmluvné strany nedohodnú inak. 
Zhotoviteľ vyhlasuje, že má oprávnenie na vykonávanie činností v rozsahu čl. 3.1 tejto zmluvy.
3.3
Predmet zmluvy zhotoviteľ zrealizuje podľa pokynov objednávateľa, v súlade s technologickými postupmi prác zhotoviteľa odsúhlasenými objednávateľom, v súlade s požiadavkami vyplývajúcimi zo stavebných a iných úradných povolení týkajúcich sa diela, v súlade s platnými technickými normami, platnými všeobecne záväznými právnymi predpismi, ako i s požiarnymi a bezpečnostnými predpismi.

3.4
Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii zmluvných prác a dodávok a že disponuje takými kapacitami a odbornými znalosťami, ktoré sú na kvalitné a riadne vykonanie predmetu zmluvy potrebné.

3.5
Objednávateľ sa zaväzuje vytvoriť podmienky na zhotovenie predmetu zmluvy a predmet zmluvy zhotovený v súlade s touto zmluvou prevziať a zaplatiť zaň zhotoviteľovi dohodnutú cenu podľa podmienok dohodnutých v tejto zmluve.
Článok 4. TERMÍNY PLNENIA
4.1 Zhotoviteľ sa zaväzuje vykonať dielo v dvoch etapách takto:

I. Etapa realizácie zmluvných prác a dodávok bude zahájená do 1 týždňa po výzve objednávateľa (elektronickou poštou) a ukončená a objednávateľovi protokolárne odovzdaná najneskôr do 31.08.2019 , alebo do vyfakturovania stavebných prác v hodnote 60.000 Eur.
II. Etapa realizácie zmluvných prác a dodávok v roku 2020 bude zahájená podľa poveternostných podmienok do 1 týždňa po výzve objednávateľa  (elektronickou poštou) a ukončená a objednávateľovi protokolárne odovzdaná najneskôr do 30.6.2020.
4.2 Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu predmetu zmluvy, a môže spôsobiť omeškanie zhotoviteľa s plnením ktoréhokoľvek termínu uvedeného v bode 4.1 tohto článku. 

Článok 5.  CENA ZA PREDMET ZMLUVY
5.1
Cena za zrealizovanie zmluvných prác a dodávok, v zmysle tejto zmluvy, je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a je doložená ponukovým rozpočtom zhotoviteľa, ktorý tvorí nedeliteľnú súčasť tejto zmluvy ako jej príloha č. 1. Takto dohodnutá cena je pre zhotoviteľa záväzná a predstavuje sumu:
Zmluvná cena bez DPH






20% hodnota DPH





              
Cena za predmet plnenia zmluvy spolu vrátane DPH

              
5.2
Cena pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.

5.3
Všetky práce na diele, ktorých sa zmluva dotýka, budú uhradené dohodnutými jednotkovými cenami podľa skutočne vykonaných a objednávateľom potvrdených druhov a množstiev stavebných prác. 

5.4
K fakturovanej cene bude účtovaná DPH v sadzbe platnej v čase fakturácie. 

5.5
Každú zmenu oproti dohodnutým prácam, zmenu použitých materiálov, druhov stavebných prác, doplnok, naviac práce, môže zhotoviteľ uskutočniť len na základe požiadavky objednávateľa s odsúhlasenou zmenou ceny a zmenou termínu v stavebnom (montážnom) denníku, ktorý je zhotoviteľ povinný viesť. Tieto zmeny môžu byť zhotoviteľom zrealizované až po nadobudnutí účinnosti dodatku k tejto zmluve. 
Článok 6.  PLATOBNÉ PODMIENKY
6.1
Cenu za zhotovené práce a dodávky uhradí objednávateľ na základe faktúr vystavených zhotoviteľom. Podkladom pre vystavenie faktúry je súpis vykonaných prác a dodávok odsúhlasený oprávneným zástupcom objednávateľa. Súpis zrealizovaných prác a dodávok je zhotoviteľ povinný predložiť objednávateľovi na odsúhlasenie najneskôr do 5. kalendárneho dňa nasledujúceho mesiaca (v tlačenej aj elektronickej forme vo formáte xls.), v opačnom prípade je objednávateľ oprávnený ho potvrdiť až v nasledujúcom mesiaci. Objednávateľ je povinný takto predložený súpis prác a dodávok odsúhlasiť, prípadne vrátiť s uvedením výhrad, v lehote do 5 pracovných dní od jeho obdržania. 

Súpis vykonaných prác musí byť zostavený prehľadne, pričom sa musí dodržiavať poradie položiek a označenie, ktoré je v súlade s cenovou ponukou zhotoviteľa, podľa tejto zmluvy. Prípadné zmeny a doplnky je potrebné vo faktúre zvýrazniť a na požiadanie uviesť oddelene.
Objednávateľ má právo súpis zrealizovaných prác a dodávok zhotoviteľovi odmietnuť podpísať, ak práce a dodávky uvedené na súpise sú zhotovené chybne, nespĺňajú požiadavky platných STN noriem. 

Faktúru s potvrdeným súpisom prác a dodávok je zhotoviteľ povinný doručiť objednávateľovi v termíne najneskôr do 13. dňa nasledujúceho kalendárneho mesiaca.

6.2
Zhotoviteľ musí svoje práce vyúčtovať overiteľným spôsobom. Vykonané naviac práce a dodávky nezahrnuté v tejto zmluve, v zmysle článku 5.5 tejto zmluvy, môže zhotoviteľ fakturovať až po ich predchádzajúcom vecnom, cenovom a termínovom odsúhlasení s objednávateľom. 

6.3
Lehota splatnosti faktúr je do 14 dní odo dňa ich doručenia objednávateľovi.  

6.4
Každá faktúra zhotoviteľa musí byť vyhotovená v zmysle platnej legislatívy a musí obsahovať nasledujúce náležitosti:

· obchodné meno, sídlo, IČO, DIČ a IČ DPH zhotoviteľa a objednávateľa,

· číslo faktúry,

· číslo zmluvy, resp. objednávky,

· označenie diela,

· dátum vyhotovenia a dátum splatnosti faktúry,

· dátum dodania tovaru alebo služby,

· názov, množstvo tovaru alebo rozsah tovaru alebo služby,

· označenie peňažného ústavu a číslo účtu, na ktorý sa má platiť,

· fakturovanú cenu bez dane, sadzbu dane, výšku dane, fakturovanú cenu vrátane dane, 

· odtlačok pečiatky a podpis oprávnenej osoby zhotoviteľa.

K faktúre musia byť priložené doklady umožňujúce posúdiť oprávnenosť fakturácie, najmä odsúhlasený a potvrdený súpis skutočne vykonaných prác a dodávok, v zmysle článku 6.1 tejto zmluvy a tiež certifikáty použitých materiálov a protokoly o výsledkoch už prevedených skúšok. Ak faktúra nebude obsahovať vyššie uvedené náležitosti alebo k nej nebudú priložené príslušné doklady, objednávateľ nie je povinný ju uhradiť a je oprávnený vrátiť faktúru zhotoviteľovi. Lehota splatnosti faktúry začína plynúť dňom preukázateľného doručenia opravenej, resp. doplnenej faktúry objednávateľovi. 
6.5
Za preukázateľne doručenú faktúru zhotoviteľa sa považuje osobné prevzatie faktúry oprávnenou osobou objednávateľa (s písomným potvrdením prevzatia,) resp. doručenie faktúry poštou do vlastných rúk objednávateľa na adresu: REGION LIPTOV, Štúrova 1989/41, 031 42 Liptovský Mikuláš.
6.6
Záverečnú faktúru je zhotoviteľ oprávnený vystaviť až po protokolárnom odovzdaní a prevzatí celého predmetu zmluvy. Po vystavení záverečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na diele pred odovzdaním predmetu zmluvy objednávateľovi. Uhradením záverečnej faktúry objednávateľom zhotoviteľovi s výnimkou sumy zádržného sa považujú všetky nároky zhotoviteľa na zaplatenie ceny za práce a dodávky vykonané na diele do jeho odovzdania objednávateľa za uspokojené s výnimkou nároku na doplatenie zádržného podľa nasledujúceho článku zmluvy. Prílohou záverečnej faktúry musí byť obojstranne potvrdený preberací a odovzdávací protokol diela, v zmysle článku 8.5 tejto zmluvy a tiež všetky doklady potrebné k úspešnej kolaudácii diela, v zmysle článku 8.6 tejto zmluvy.
6.7
Objednávateľ je oprávnený zadržať z každej fakturovanej sumy zhotoviteľa čiastku vo výške 10 % z fakturovanej sumy bez DPH ako tzv. zádržné (ďalej len „zádržné“). Zádržné slúži na prípadnú úhradu nákladov na odstránenie vád a nedorobkov, ktoré zhotoviteľ včas nezačne odstraňovať alebo ich včas neodstráni. 
Zádržné vo výške 10 % z fakturovanej ceny diela bez DPH znížené o ďalšie prípadné náklady na odstránenie vád diela objednávateľom alebo ním poverenou treťou osobou v zmysle čl. 7.7 a čl. 8.5. tejto zmluvy,  vráti objednávateľ zhotoviteľovi po uplynutí 60 mesiacov od dátumu uskutočnenia preberacieho a odovzdávacieho konania medzi zmluvnými stranami, bez vád a nedorobkov, na základe písomnej výzvy zhotoviteľa, spolu s písomným dokladom potvrdzujúcim odstránenie prípadných vád a nedorobkov. Lehota splatnosti zádržného je do 30 dní odo dňa, ktorým bola splnená aj posledná podmienka z tohto odseku článku 6.7 zmluvy. 

6.8
Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok. 

6.9
Objednávateľ je oprávnený jednostranne započítať akúkoľvek oprávnenú a to i nesplatnú pohľadávku, ktorú má voči zhotoviteľovi, ako aj všetky pokuty, sankcie a škody spôsobené zhotoviteľom s pohľadávkou, a to i nesplatnou, ktorá vznikne z tejto zmluvy voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
6.10
Zhotoviteľ nie je oprávnený postúpiť alebo založiť akékoľvek pohľadávky a iné práva voči objednávateľovi vyplývajúce z tejto zmluvy akýmkoľvek tretím osobám.  
Článok 7.  ZÁRUKA A ZODPOVEDNOSŤ ZA VADY A NEDOROBKY
7.1
Zhotoviteľ poskytuje na svoje práce a dodávky záruku. Zhotoviteľ zodpovedá za to, že predmet plnenia tejto zmluvy bude zhotovený podľa podmienok zmluvy, že počas celej záručnej doby bude mať vlastnosti dohodnuté touto zmluvou. Ďalej sa zhotoviteľ zaväzuje, že ním zhotovený predmet zmluvy bude dosahovať požadované parametre a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi, ako aj za vady, ktoré vzniknú počas záručnej doby. 
7.2
Záručná doba je 60 mesiacov a začína plynúť odo dňa nasledujúceho po protokolárnom odovzdaní celého diela „ Chodník pre peších – Biela Púť – Lutonského promenáda“
investorovi a objednávateľovi zákazky  REGION LIPTOV. Záručná doba sa predlžuje (t.j. vyššie uvedené termíny jej ukončenia sa odďaľujú) o dobu, v ktorej objednávateľ, resp. investor diela nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy.

7.3
Objednávateľ sa zaväzuje, že prípadnú reklamáciu vady na zmluvných prácach a dodávkach uplatní bezodkladne po jej zistení písomnou formou (aj elektronickou poštou, prípadne SMS-správou, ktorá bude následne do 5 dní doložená originálom reklamácie) do rúk oprávneného zástupcu zhotoviteľa podľa čl. 1.2 tejto zmluvy. 

7.4
Zhotoviteľ nastúpi na odstraňovanie reklamovanej vady do 3 pracovných dní od obdržania písomnej reklamácie objednávateľa a reklamovanú vadu odstráni v čo najkratšom technicky možnom čase, najneskôr však do 7 dní od obdržania reklamácie, ak sa obe strany písomnou formou nedohodnú inak. 
7.5
Zhotoviteľ je povinný nastúpiť na odstránenie vád a nedorobkov, ktoré boli zistené pri preberacom konaní a sú uvedené v protokole o odovzdaní a prevzatí diela a tieto odstrániť v lehote dohodnutej písomne s objednávateľom, najneskôr však do 7 dní od preberacieho konania, ak sa obe strany písomne v preberacom protokole nedohodnú inak. Pokiaľ by odstránenie vady bolo spojené s neúmerne vysokými nákladmi a vada by nebránila používaniu predmetu plnenia zmluvy, zmluvné strany sa môžu dohodnúť na primeranej zľave z ceny zmluvných prác a dodávok bez odstránenia predmetnej vady.
7.6
Pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody alebo vytknutých stavebným úradom v kolaudačnom konaní je zhotoviteľ povinný nastúpiť na ich odstránenie do 24 hodín od ich nahlásenia a tieto vady je zhotoviteľ povinný odstrániť do 3 dní, v prípade havarijného stavu v súvislosti s prevádzkou užívateľa bezodkladne po ich nahlásení (aj telefonicky, elektronickou poštou alebo SMS správou). 

7.7
V prípade, že zhotoviteľ nezačne práce na odstraňovaní vád včas alebo ich včas neodstráni, je objednávateľ oprávnený objednať si ich odstránenie u tretej osoby alebo vady odstrániť sám, na náklady zhotoviteľa, napr. aj z prostriedkov zádržného. 

7.8
V prípade, že odstránenie vady za zhotoviteľa vykoná tretia osoba, alebo objednávateľ, zhotoviteľ aj v takomto prípade nesie zodpovednosť za celý svoj predmet plnenia počas celej záručnej doby.
7.9
Zhotoviteľ sa zaväzuje, že ku dňu odovzdania a prevzatia diela poskytne objednávateľovi adresy vrátane telefónnych čísiel a e-mailov, na ktoré bude možné nahlásiť reklamovanú vadu. Tento zoznam bude neoddeliteľnou súčasťou zápisu o odovzdaní a prevzatí predmetu zmluvy. 

Článok 8.  PODMIENKY ZHOTOVENIA PREDMETU ZMLUVY
8.1
Zhotoviteľ poverí riadením prác na diele pracovníkov spĺňajúcich odbornú spôsobilosť v zmysle zákona č. 136/1995 Z.z. v znení neskorších predpisov o odbornej spôsobilosti na vybrané činnosti vo výstavbe. Pracovníci zhotoviteľa musia vykonávať potrebné úlohy podľa zmluvne dohodnutých podmienok a v primeranom čase byť dostatočne vybavení bezporuchovými prístrojmi a ochrannými pracovnými prostriedkami, v zmysle vyhlášky Ministerstva práce, sociálnych vecí a rodiny SR č. 147/2013 Z. z. o podrobnostiach na zaistenie bezpečnosti a ochrany zdravia pri práci. Zhotoviteľ je povinný zabezpečiť stálu prítomnosť jeho zodpovedného pracovníka na stavenisku počas vykonávania predmetu zmluvy. Pracovníci zhotoviteľa sú povinní pohybovať sa po stavenisku výlučne v ochrannom pracovnom odeve, v reflexných vestách s logom objednávateľa, vo vyhovujúcej pracovnej obuvi a v ochranných pracovných prilbách a používať ochranné pracovné pomôcky. 

8.2
Zhotoviteľ sa zaväzuje nakladať s odpadmi, ktorých je pôvodca v súlade so zákonom o odpadoch č. 223/2001 Z.z, vyhlášky MŽP SR č. 283/2001 Z.z. a vyhlášky MŽP SR č. 365/2015 Z.z. Zhotoviteľ je povinný udržiavať na stavenisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom objednávateľa, môže objednávateľ na náklady zhotoviteľa zneškodniť odpad a zabezpečiť poriadok a čistotu na stavenisku.
Za bezpečnosť a ochranu zdravia pri práci, hygieny práce zamestnancov a subdodávateľov zhotoviteľa na pracovisku objednávateľa zodpovedá v plnom rozsahu zhotoviteľ podľa Zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, podľa Nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v znení neskorších predpisov a STN, podľa Nariadenia vlády SR č. 392/2006 o minimálnych bezpečnostných a zdravotných požiadavkách pri používaní pracovných prostriedkov, podľa Nariadenia vlády SR č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov, podľa Vyhlášky Ministerstva práce, sociálnych vecí a rodiny SR č. 147/2013 Z. z. o podrobnostiach na zaistenie bezpečnosti a ochrany zdravia pri práci. Za ochranu pred požiarmi v zmysle § 6 odst.1 Zák. č.314/2001 Z.z. o ochrane pred požiarmi v znení neskorších predpisov zodpovedá za svojich zamestnancov a subdodávateľov zhotoviteľ. V prípade vzniku pracovného úrazu nesie plnú zodpovednosť za svojich zamestnancov zhotoviteľ. Zhotoviteľ je povinný plniť ohlasovaciu povinnosť v prípade vzniku mimoriadnych udalostí  (napr. úrazy, požiare, havárie, únik nebezpečných látok poškodzujúcich životné prostredie) príslušným štátnym orgánom. Zhotoviteľ zodpovedá v plnom rozsahu za odbornú a zdravotnú spôsobilosť svojich zamestnancov, za poučenie s potrebnými predpismi ohľadne bezpečnosti práce. Zhotoviteľ je povinný zabezpečiť účasť svojich zamestnancov a subdodávateľov, ktorí budú vykonávať práce na pracoviskách objednávateľa, na vstupnom školení v oddelení bezpečnostnotechnickej služby a oboznámení s pracoviskom a poukázaním na riziko práce. Objednávateľ má právo realizovať kontroly dodržiavania zásad BOZP, PO a ostatných činností na stavenisku zhotoviteľom. 
8.3
Zhotoviteľ sa zaväzuje, že ústne a následne aj písomne vyzve objednávateľa tri pracovné dni vopred k obhliadke, kontrole a prevzatiu tých častí diela, ktoré objednávateľ počas realizácie diela určí zápisom v stavebnom (montážnom) denníku. Zhotoviteľ je povinný vždy vyzvať objednávateľa ústne a aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Ak sa na preverenie prác objednávateľ nedostaví v lehote 3 pracovných dní, hoci bol na to riadne vyzvaný, je povinný uhradiť náklady dodatočného odkrytia, ak takéto odkrytie vyžaduje a nezistí závady na vykonaných prácach.
8.4
Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a projektovou dokumentáciou a predložením dokladov o týchto skúškach objednávateľovi. Zhotoviteľ sa zaväzuje ústne a následne aj písomne vyzvať objednávateľa aspoň 2 pracovné dni vopred k účasti na skúškach diela alebo jeho časti. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi, a to v termíne najneskôr ku protokolárnemu odovzdaniu a prevzatiu diela medzi zmluvnými stranami.

8.5
O odovzdaní a prevzatí predmetu plnenia zmluvy sú zmluvné strany povinné spísať protokol, ktorý podpíšu oprávnené osoby zmluvných strán, ktoré sa preberacieho konania zúčastnili. Protokol o odovzdaní a prevzatí diela okrem základných údajov o predmetu plnenia zmluvy bude obsahovať aj:

· zhodnotenie akosti vykonaných prác,

· súpis zistených vád a nedorobkov, resp. záznam „bez vád a nedorobkov“,
· dohodu o lehotách na nástup na odstránenie a odstránenie vád a nedorobkov,

· údaje o dĺžke záručnej doby, v zmysle článku 7.2 tejto zmluvy,
· súpis odovzdaných dokladov,
· dátum, mená a podpisy oprávnených zástupcov zmluvných strán.

Práce budú zhotoviteľom odovzdané a objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samé o sebe ani v spojení s inými nebránia plynulej a bezpečnej prevádzke (používaniu). Tieto zjavné vady a nedorobky musia byť uvedené v zápise o odovzdaní a prevzatí diela so stanovením termínu nástupu na ich odstránenie, termínu ich odstránenia a sú dôvodom na zadržanie 10% z celkového objemu fakturácie, v zmysle čl. 6.7 tejto zmluvy.
Objednávateľ nie je povinný prevziať dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu diela alebo jeho časti, vykazuje dielo alebo jeho časť vady alebo nedorobky brániace užívaniu diela. 

8.6
Zhotoviteľ je povinný pri odovzdaní diela odovzdať objednávateľovi najmä:

-
stručnú technickú správu o odovzdávanom diele a manuál jeho užívania (spôsob používania, údržba, pravidelné kontroly a revízie a pod.),

-
doklady a atesty od výrobkov, zabudovaných materiálov, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov,
- 
zápisnice o preverení prác a konštrukcií v priebehu ďalších prác zakrytých,

-
správy o vykonaní odborných prehliadok a odborných skúšok, 
-
potvrdené záručné listy,
-
návody na používanie všetkých dodaných zariadení v slovenskom jazyku,

-
doklady o vykonaní predpísaných skúšok diela alebo jeho častí, doklady o revíziách,
-
doklady o zaškolení obsluhy,

-
stavebné (montážne) denníky,

-
doklady o zneškodnení odpadov,

-
dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby,

a ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem a ktoré sú nevyhnutné pre úspešnú kolaudáciu diela. 
8.8
Zhotoviteľ je povinný viesť stavebný denník v súlade s § 46d zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a § 28 vyhlášky č. 453/2000 Z. z., ktorou sa vykonávajú niektoré ustanovenia stavebného zákona.

8.9
Objednávateľ je oprávnený kontrolovať vykonávanie diela. Ak zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený od zmluvy odstúpiť. 

8.10
Objednávateľ môže na základe vlastného uváženia v priebehu plnenia zmluvy požiadať zhotoviteľa o predloženie atestu a certifikátu konkrétneho výrobku pred, resp. počas jeho zabudovania. 

8.11  Zhotoviteľ je povinný mať uzavretý príslušný druh poistenia vzťahujúci sa k spôsobu realizácie predmetu diela / stavebno - montážne prípadne iné/.
8.12
V prípade zahraničného technického personálu a pracovných síl musí zhotoviteľ zabezpečiť, aby im boli udelené všetky príslušné povolenia k pobytu a pracovné povolenia, ak sú takéto povolenia podľa právneho poriadku SR nevyhnutné. Zhotoviteľ je povinný zamestnávať resp. udeľovať podzhotoviteľské zákazky iba takým subjektom (podzhotoviteľom), ktoré nepodporujú nelegálnu prácu. V zmysle § 7b odsek 6 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov je zhotoviteľ na požiadanie objednávateľa povinný bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých objednávateľovi dodáva prácu alebo poskytuje službu, ktoré sú potrebné na to, aby objednávateľ mohol skontrolovať, či poskytovateľ služby neporušuje zákaz nelegálneho zamestnávania.
8.13 Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá dodávateľ, ako keby predmet zmluvy plnil sám.

8.14 Zhotoviteľ uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

8.15 Zhotoviteľ je povinný oznámiť akúkoľvek zmenu údajov o subdodávateľovi kupujúcemu. 

8.16 Zmena subdodávateľa je možná len na základe jeho písomného odsúhlasenia objednávateľom formou dodatku k tejto zmluve.

Článok 9.  ZMLUVNÉ POKUTY
9.1
Za nedodržanie termínu ukončenia diela uvedeného v článku 4.1 tejto zmluvy má objednávateľ právo účtovať zhotoviteľovi pokutu vo výške  100,- €, a to za každý deň omeškania.   
9.2
Za každý načatý deň oneskorenia platby má zhotoviteľ právo účtovať objednávateľovi úrok z omeškania vo výške 0,01 % z nezaplatenej čiastky, za každý deň omeškania.  
9.3
Ak zhotoviteľ nenastúpi na odstránenie vád a nedorobkov v dohodnutých termínoch podľa článkov 7.4, 7.5 a 7.6 tejto zmluvy, objednávateľ má právo účtovať zhotoviteľovi pokutu vo výške 50,- Eur za každý načatý deň omeškania, až do nástupu zhotoviteľa na ich odstránenie. 
9.4
Ak zhotoviteľ neodstráni vady a nedorobky v dohodnutých termínoch podľa článkov 7.4, 7.5 a 7.6 tejto zmluvy, objednávateľ má právo účtovať zhotoviteľovi pokutu vo výške 50,- Eur za každý načatý deň omeškania, až do ich odstránenia. 

9.5
Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenú porušením povinností zabezpečenej zmluvnou pokutou, a to ani škody presahujúcej výšku zmluvnej pokuty. 
Článok 10.  NEBEZPEČENSTVO ŠKODY
10.1
Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
10.2
Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.

10.3
Zmluvná strana, ktorá spôsobila škodu druhej zmluvnej strane, zbaví sa zodpovednosti, ak preukáže, že škoda bola spôsobená okolnosťou vylučujúcou zodpovednosť. 

10.4
Ak vznikne škoda zavineným konaním zhotoviteľa na vykonaných prácach a dodávkach v období, v ktorom je zhotoviteľ povinný sa o ne starať, alebo na funkčnej časti budovy v ktorej sa realizuje predmet diela, zhotoviteľ odstráni škodu na vlastné náklady, aby vykonané práce a dodávky alebo funkčná časť stavby v ktorej sa realizuje predmet diela boli uvedené do pôvodného stavu, a ak to nie je možné, nahradené novými dodávkami a vykonaním nových prác.
10.5
Zhotoviteľ zodpovedá za škodu na diele spôsobenú vlastným zavinením počas realizácie diela, pri odstraňovaní vád v rámci zodpovednosti za vady alebo záruky, ako aj škodu spôsobenú tými, ktorých použil na realizáciu diela.

10.6
V prípade, ak zhotoviteľ neodstráni škodu v termíne stanovenom objednávateľom, je objednávateľ oprávnený odstrániť ju sám, respektíve treťou osobou, na náklady zhotoviteľa. Takto vzniknuté náklady je oprávnený si započítať s vystavenou faktúrou zhotoviteľa, prípadne použiť na úhradu takto vzniknutých nákladov dohodnuté zádržné.
Článok 11.  ODSTÚPENIE OD ZMLUVY     
11.1
Odstúpením od zmluvy zanikajú všetky práva a povinnosti zmluvných strán, okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, práv objednávateľa držať dovtedy uplatnené zádržné a použiť ho, príp. vyplatiť zhotoviteľovi v súlade s príslušnými ustanoveniami zmluvy, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením. 

11.2
Zmluvné strany sa dohodli, že ak jedna z nich podstatne poruší zmluvné povinnosti dohodnuté v tejto zmluve, druhá zmluvná strana má právo od tejto zmluvy odstúpiť. Odstúpenie sa oznamuje doporučeným listom s účinkom dňom doručenia listu.  

11.3
Za podstatné porušenie zmluvy (zmluvnej povinnosti) sa považuje najmä:

a) ak bude zhotoviteľ z dôvodov spočívajúcich na jeho strane v omeškaní s plnením ktoréhokoľvek termínu uvedeného v čl. 4.1 tejto zmluvy, o viac ako 10 dní,

b) ak zo strany zhotoviteľa preukázateľne dôjde k hrubému porušeniu zásad bezpečnosti pri práci a požiarnej ochrany na stavbe,
c) ak zhotoviteľ odovzdá dielo ako celok na zhotovenie inému zhotoviteľovi,
d) ak zhotoviteľ realizuje práce a dodávky v rozpore s ustanovením čl. 3.2 alebo čl. 3.3 tejto zmluvy a napriek písomnej výzve zástupcu objednávateľa (uvedenej napr. v stavebnom denníku) nevykoná nápravu.
Článok 12.  ZÁVEREČNÉ USTANOVENIA
12.1
Pravidlá a povinnosti oboch zmluvných strán, pokiaľ nie sú stanovené touto zmluvou, riadia sa všeobecne platnými ustanoveniami Obchodného zákonníka a ďalších, všeobecne platných predpisov a zákonov.

12.2
Zmluvné strany vyhlasujú, že zmluvu riadne prečítali, jej obsahu porozumeli a na znak súhlasu ju podpisujú.  
12.3   Zmluva nadobúda platnosť jej podpisom oboma zmluvnými stranami a účinnosť dňom nasledujúcim po               
         dni jeho zverejnenia na webovej stránke objednávateľa. 
12.4
Meniť, alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne podpísané oprávnenými zástupcami oboch zmluvných strán.

12.5
Zmluvné strany sa dohodli na tom, že v prípade rozporov ohľadne zmeny, alebo zrušenia záväzku vyplývajúceho z tejto zmluvy jedna zo strán požiada o rozhodnutie súd.

12.6
Táto zmluva je vypracovaná v troch origináloch, z ktorých dva si ponechá objednávateľ a jeden zhotoviteľ.

12.7
Nedeliteľnú súčasť zmluvy tvoria jej nasledovné prílohy: 

· príloha č. 1 – ponukový rozpočet zhotoviteľa zo dňa......... 
· príloha č. 2 – opis zákazky
· príloha č. 3 – projektová dokumentácia
· príloha č. 4 – zoznam subdodávateľov
Liptovský Mikuláš, dňa ........2019                                           

............................................................                                          ......................................................................

       objednávateľ







       zhotoviteľ
Príloha č. 4   
Zoznam subdodávateľov

